Συζήτηση:Ιστορία της Βόρειας Ηπείρου την περίοδο 1913-1921

message: Στην παράγραφο με τίτλο Η Βόρεια Ήπειρος ανακηρύσσει την ανεξαρτησία της διαβάζουμε
στις 28 Φεβρουαρίου 1914, ανακηρύχτηκε η Αυτόνομος Δημοκρατία της Βόρειου Ηπείρου.  Προφανώς ο συντάκτης εννοεί με το νέο ημερολόγιο.  Άρα με το παλαιό ήταν η 15η Φεβρουαρίου.  Όπως όμως διαβάζω στην Ιστορία του Ελληνικού Έθνους,  η ημερομηνία ανακήρυξης ήταν η 17η (π.η) [ τόμος 34, εκδ. Εκδοτική Αθηνών, εφ. Παραπολιτικά 2015. σελ. 10,13] . Την 17η αναφέρει και η  Ελευθερία Κ. Μαντά,  "Η αποχώρηση του ελληνικού στρατού από τη Βόρεια Ήπειρο" σελ 40 και ο Απόστολος Διαμαντής, "Η στάση των Μεγάλων Δυνάμεων και της Ελλάδας στο ζήτημα της αυτονομίας της Βορείου Ηπείρου το 1914"  σελ. 117 ( 1914, Η αυτονομία της Βορείου Ηπείρου, εκδ, ΕΛΕΥΘΕΡΟΤΥΠΙΑ, 2011) 
Επίσης στην ίδια παράγραφο διαβάζουμε Ο Γεώργιος Χρηστάκης - Ζωγράφος αναδείχτηκε πρόεδρος της προσωρινής κυβέρνησης. Στον λόγο του της 2ας Μαρτίου (επίσημη ημερομηνία ανεξαρτησίας της Βόρειας Ηπείρου) παραπομπή  Boeckh 1996, σελ. 114. Ακριβώς δίπλα στην φωτογραφία  η λεζάντα αναφέρει  Η επίσημη ανακήρυξη της βορειοηπειρωτικής αυτονομίας στο Αργυρόκαστρο, την 1η Μαρτίου 1914.--Αφησιανός  (συζήτηση) 21:56, 9 Ιανουαρίου 2016 (UTC)
Είχα διαπιστώσει και εγώ μία ανατιστοιχία με τις ημερομηνίες, αλλά κοιτάζοντας λίγο σε βάθος το θέμα πρόσεξα ότι η πρώτη διακήρυξη πραγματοποιήθηκε στις 15 Φεβρουαρίου (π.η.). Σύμφωνα με την πηγή αυτή [] σελ. 77:
και στην επόμενη σελίδα:
Επομένως σε γενικές γραμμές θα μπορούσαμε να πούμε ότι ο σχηματισμός της κυβέρνησης και η πρώτη ανακήρυξη πραγματοποιήθηκε στις 15/2 π.η. (28/2 ν.η.), και στις 17/2 (2/3) η επίσημη τελετή.Alexikoua 15:28, 11 Ιανουαρίου 2016 (UTC)
thread_title:  Ημερομηνία ανακήρυξης της ανεξαρτησίας της Β. Ηπείρου 

message: Στην ελληνική βιβλιογραφία αναφέρετε ως Γεώργιος Χρηστάκη Ζωγράφος. Χρηστάκης ήταν το όνομα του πατέρα του. Έτσι όπως είναι γραμμένο στο λήμμα σχηματίζεται η εντύπωση πως έχει δύο επώνυμα (Χρηστάκης- Ζωγράφος), το οποίο είναι λάθος.--Αφησιανός  (συζήτηση) 14:11, 11 Ιανουαρίου 2016 (UTC)
 Σχόλιο Αφησιανός αυτό αφορά περισσότερο το λήμμα για το ίδιο το πρόσωπο παρά αυτό εδώ πιστεύω... Από την στιγμή που το λήμμα του προσώπου τον αναφέρει έτσι είναι λογικό κι εγώ να χρησιμοποιώ τον τύπο του λήμματος... --Montjoie-Saint-Denis !!! συζήτηση 14:14, 11 Ιανουαρίου 2016 (UTC)
thread_title:  Γεώργιος Ζωγράφος 

message: Παράλληλα, στις 8 Ιουλίου, οι πόλεις του Τεπελενίου και της Κορυτσάς πέρασαν, τότε, υπό τον έλεγχο της αυτόνομης κυβέρνησης πηγή Miller 1966, σελ. 519 .Μπορεί κάποιος να επιβεβαιώσει αυτή την πληροφορία. Σύμφωνα με τον τόμο της ΔΙΣ Ο Βορειοηπειρωτικός Αγώνας η κατάληψη του Τεπελενίου εγινε στις 29 Ιουνίου( 12 Ιουλίου με το ν.η.) του 1914  (σελ 312) και της Κορυτσάς την 24η Ιουνίου (7η Ιουλίου) (σελ.320)--Αφησιανός  (συζήτηση) 14:02, 13 Ιανουαρίου 2016 (UTC)
Έλεγξα τον Μίλλερ και δεν λέει κάτι τέτοιο, απλά αναφέρει το γεγονός στη σελ. 521, χωρίς να γράφει ημερομηνία.Alexikoua 20:22, 13 Ιανουαρίου 2016 (UTC)
thread_title:  Η κατάληψη του Τεπελενίου και της Κορυτσάς 

message: Διαβάζουμε στο κεφ. Η ελληνική κατοχή (Οκτώβριος 1914-Σεπτέμβριος 1916) τον Μάρτιο (εν. του 1916), η ένωση της περιοχής με το Βασίλειο ανακηρύχτηκε επισήμως.. και λίγο πιο κάτω στην παράγραφό Από την γαλλοϊταλική κατοχή στην επάνοδο του Βενιζέλου στην Αθήνα ο Βενιζέλος έλαβε, πράγματι, τη σταδιακή αποχώρηση των ιταλικών δυνάμεων από το νότιο τμήμα της περιοχής (επισήμως ελληνική από το 1913) (πηγή Driault & Lheritier 1926, σελ. 315-318, σε πιο όμως τόμο αυτού του έργου;) --Αφησιανός  (συζήτηση) 11:48, 15 Ιανουαρίου 2016 (UTC)
thread_title:  Η ενσωμάτωση της Β. Ηπείρου στο Ελληνικό κράτος  

message: Διαβάζουμε στην αρχή του λήματος  Η τελευταία απογραφή, που είχε πραγματοποιηθεί από τις οθωμανικές αρχές στη Βόρεια Ήπειρο, το 1908, καταμέτρησε 128.000 ορθοδόξους και 95.000 μουσουλμάνους.
Όμως στο κεφ. Από την γαλλοϊταλική κατοχή στην επάνοδο του Βενιζέλου στην Αθήνα διαβάζουμε Εντός αυτής της νέας πολιτικής οντότητας [ εν. της Δημοκρατίας της Κορυτσάς], οι Μουσουλμάνοι, οι οποίοι αποτελούσαν και την πλειοψηφία του πληθυσμού (με 122.315 κατοίκους), εκπροσωπούνταν ισότιμα με τους Έλληνες (82.245 κάτοικοι).
Είναι αδύνατον ολόκληρη η Β. Ήπειρος να έχει το 1908 πληθυσμό 223.000 και μετά από πολέμους, σφαγές και ταλαιπωρίες, το 1916 μόνο η επαρχία Κορυτσάς να έχει το  204.000 κατοίκους.--Αφησιανός  (συζήτηση) 12:31, 15 Ιανουαρίου 2016 (UTC)
thread_title:  Ο πληθυσμός της Β. Ηπείρου και της επαρχίας Κορυτσάς  

message: Εδώ και διάστημα αρκετών ημερών παρατηρείται μία τάση προσθήκης στο λήμμα με... ρυθμούς πολυβόλου προτύπων αναφορικά είτε με έλλειψη αναφορών είτε ασάφεια ως προς το περιεχόμενο. Καθώς σε καμία από τις επεξεργασίες αυτές δεν υπάρχει σχετική επεξήγηση/αιτιολόγηση η οποία θα καθιστούσε καλύτερη την κατανόηση αυτών και του νοήματός τους... Γι'αυτό και θα παρακαλούσα τον συντάκτη που προχώρησε στις αλλαγές αυτές, εντός εύλογου χρονικού διαστήματος, να επεξηγήσει ή συνοψίσει τις αλλαγές αυτές και τον σκοπό τους, καθώς προφανώς και δεν είναι δυνατό με βάση τόσο την πολιτική όσο και το σχετικό προϊστορικό στην Βικιπαίδεια ένα λήμμα που την μια μέρα είναι αξιόλογο την επόμενη... να γεμίζει πρότυπα έλλειψης πηγών και ασαφειών χωρίς την παραμικρή αιτιολόγηση. Ευχαριστώ... --Montjoie-Saint-Denis !!! συζήτηση 23:07, 16 Ιανουαρίου 2016 (UTC)
replies: text: Για τις ασάφιες στο λήμμα έγραψα πιο πάνω δύο ερωτήματα. Υπάρχουν απαντήσεις;--Αφησιανός  (συζήτηση) 23:42, 16 Ιανουαρίου 2016 (UTC)
Και η μπάλα στην εξέδρα λοιπόν... Κρίμα, κι εγώ που περίμενα διάλογο... Καμία διάθεση για διάλογο από την πλευρά σας δεν βλέπω, παραμόνο άμα είναι να... "απολογηθώ" (άκουσον άκουσον) για πράγματα τα οποία εσείς μπορεί να θεωρείτε πως δεν στέκουν (τα οποία και φυσικά στέκουν βάση σχετικής βιβλιογραφίας...)... Παρόλα αυτά εγώ δεν έχω λάβει καμία απάντηση για τον λόγο και τον σκοπό του συνόλου των επεξεργασιών σας... Ερώτημα σίγουρα σημαντικότερο και βασικότερο...--Montjoie-Saint-Denis !!! συζήτηση 23:47, 16 Ιανουαρίου 2016 (UTC)

text: Δεν ζητάω να απολογηθείς για τίποτα. Έγραψες ότι έχω γεμίζει πρότυπα ασαφειών χωρίς την παραμικρή αιτιολόγηση. Δύο πρότυπα ασάφειας έχω προσθέσει στο λήμμα και έκανα τα αντίστοιχα ερωτήματα στην συζήτηση. Εάν υπάρχει η σχετική βιβλιογραφία που απαντάει στις απορίες μου, τότε καλό θα ήταν να την καταγράψεις.

text: Όσον αφορά τις ελλείψεις πηγών θα απαντήσω σε σύντομο χρόνο.--Αφησιανός  (συζήτηση) 00:10, 17 Ιανουαρίου 2016 (UTC)
Θα περιμένω απάντηση στα ερωτήματά μου προτού τοποθετηθώ σχετικά. Κι ελπίζω αυτή να γίνει εντός εύλογου χρονικού διαστήματος. Να πω πάντως εδώ πως το θεωρώ τουλάχιστον παράλογο να απαιτείται (έτσι το εκλαμβάνω τουλάχιστον εγώ προσωπικά) πηγή για την παραμικρή φράση (προσοχή, ούτε καν πρόταση, απλώς φράση...), ειδικά όταν μιλάμε για ένα λήμμα το οποίο πέρασε με επιτυχία από την διαδικασία της επιλογής του αξιόλογο κι αυτό όχι πολύ καιρό πριν για να μπορεί κανείς να κάνει λόγο για upd στο επίπεδο των αξιόλογων λημμάτων... Χώρια πως το θεωρώ ιδιαιτέρως προσβλητικό προς το πρόσωπό μου ως αρχικό συντάκτη του λήμματος να τοποθετούνται χωρίς καμία αιτιολόγηση και με το κιλό ταμπέλες σε κάθε (σχεδόν) φράση ή πρόταση του κειμένου... Τέλος πάντων, θα περιμένω τις σχετικές απαντήσεις προτού τοποθετηθώ εκ νέου... --Montjoie-Saint-Denis !!! συζήτηση 00:22, 17 Ιανουαρίου 2016 (UTC)
Να σημειώσω ότι είναι και δική μου απορία και θα περιμένω τις απαντήσεις--Kalogeropoulos (συζήτηση) 07:39, 17 Ιανουαρίου 2016 (UTC)

text: *Από τους Χριστιανούς 30.000 με 47.000 ομιλούσαν αποκλειστικά τη Νεοελληνική. από που προκύπτει αυτός ο αριθμός; Σύμφωνα με το Ο Βορειοηπειρωτικός αγώνας της ΔΙΣ (σελ.32) οι έλληνες χριστιανοί ελληνόγλωσοι της Β. Ηπέιρου έφταναν του 59.500.

text: *Μετά την ανακήρυξη της αυτονομίας από τον Ζωγράφο ο στρατιωτικός διοικητής της Κορυτσάς, Α. Κοντούλης κήρυξε στρατιωτικό νόμο, απειλώντας με θάνατο οποιονδήποτε τολμούσε να υψώσει τη σημαία της Βόρειας Ηπείρου. Στο τέλος της παραγράφου υπάρχουν δύο παραπομπές. Η μία είναι στον Κόντη . Greece and Albania, 1908-1914 σ. 127 , όπου δεν αναφέρει τίποτα για απειλές θάνατο και κήρυξη στρατιωτικού νόμου. Η δεύτερη παραπομπή είναι στον Ruches Albania's Captives σελ 88-89. Μπορεί κάποιος να επαλήθευση από εκεί αυτή τη πληροφορία. Όσο και να έψαξα τετοιο γεγονός δεν μπόρεσα να εντοπίσω.

text: *Στη παράγραφο Μεταξύ διαπραγματεύσεων και ένοπλης σύγκρουσης διαβάζουμε ότι Στις 22 Μαρτίου , ένας ιερός λόχος προερχόμενος από την Βίγλιστα έφτασε στα περίχωρα της Κορυτσάς και εντάχθηκε στις τοπικές ομάδες επαναστατών προτού ξεκινήσουν βίαιες οδομαχίες εντός της πόλης. Ύστερα από αρκετές ημέρες, οι δυνάμεις των αυτονομιστών κατάφεραν να πάρουν τον έλεγχο της πόλης, αλλά αλβανικές ενισχύσεις έκαναν την εμφάνισή τους μπροστά στην πόλη στις 27 Μαρτίου. Καταρχήν να να επισημάνουμε ότι οι ημερομηνίες του λήμματος είναι  με βάση το νέο ημερολόγιο. Πρώτον, γιατί στην συγκεκριμένη παράγραφο είναι με το παλιό; Δεύτερον, η ενισχύσεις που έφτασαν στην Κορυτσά από την Βίγλιτσα δεν ήταν ιερολοχίτες. Οι ιερολοχίτες βρίσκονταν μέσα στη Κορυτσά. Τρίτον, οι οδομαχίες ξεκίνησαν την νύχτα 19ης προς 20ης Μαρτίου και όχι μετά από τις 22 Μαρτίου. Τέταρτον,  οι αλβανικές ενισχύσεις έφτασαν στην πόλη την 22α Μαρτίου και το τέλος της εξέγερσης έγινε την 23η Μαρτίου με την παράδοση των όπλων από τους Κορυτσαίους.   Πηγή Ο Βορειοηπειρωτικός αγώνας ,  ΔΙΣ (σσ. 212-216),   Ελευθερία Κ. Μαντά, "Η αποχώρηση του ελληνικού στρατού από τη Βόρεια Ήπειρο" στο 1914, Η αυτονομία της Βορείου Ηπείρου, εκδ, ΕΛΕΥΘΕΡΟΤΥΠΙΑ, 2011, σελ 54
replies: text: :Εδώ πάλι ως πηγές είναι οι ίδιοι συγγραφείς Κόντης Greece and Albania, 1908-1914 σ. 127 και Ruches Albania's Captives σελ 88-89. Ο Κόντης δεν αναφέρει τίποτα σχετικό στην σ. 127. Για τον Ruches κάποιος πρέπει να επαληθεύσει αν γράφει κάτι.--Αφησιανός  (συζήτηση) 10:14, 17 Ιανουαρίου 2016 (UTC)

text: *Στο κεφ Το πρωτόκολλο της Κέρκυρας διαβάζουμε Το Πρωτόκολλο τελικά επικυρώθηκε από τους εκπροσώπους των Μεγάλων Δυνάμεων στην Αθήνα στις 18 Ιουνίου και από την αλβανική κυβέρνηση στις 23 Ιουνίου πηγή είναι Stickney 1926, σελ. 50. Εδώ έχουμε μπλέξει παλιό και νεό ημερολόγιο. Με το νέο ημερολόγιο, λοιπόν, η αλβανική κυβέρνηση αποδέχτηκε το πρωτόκολλο στις 23 Ιουνίου ενώ οι Μ. Δυνάμεις κοινοποίησαν στην Ελλάδα την επικύρωσή του από αυτές την 1η Ιουλίου.  Κόντης Greece and Albania, 1908-1914 σ. 132  : The Albanian government agreed to these provisions, and on June 23, 1914, A. Krall, Chairman of the International Control Commission, notified the autonomists that Prince William and his government had unconditionally accepted the Corfu agreement in its entirety. Likewise the Great Powers on July 1, 1914 approved the agreement reached at Corfu. Επίσης Α. Διαμαντής, "Η στάση των Μεγάλων Δυνάμεων και της Ελλάδας στο ζήτημα της αυτονομίας της Βορείου Ηπείρου το 1914" σελ. 138 (1914, Η αυτονομία της Βορείου Ηπείρου, εκδ, ΕΛΕΥΘΕΡΟΤΥΠΙΑ, 2011) σελ 138.

text: *Στο κεφ. Η αστάθεια της Αλβανίας και η επιστροφή της Ελλάδας διαβάζουμε για την επίθεση των Αυτονομιακών στο Βεράτι (Μπεράτ). Τις επόμενες ημέρες, μια ηπειρωτική μονάδα οργάνωσε, δίχως τη συγκατάθεση της αυτόνομης κυβέρνησης, επίθεση ενάντια στην αλβανική φρουρά που βρισκόταν στο Μπεράτ. Κατάφερε τότε να καταλάβει το φρούριο. Εδώ μάλλον πηγή είναι το Balkan studies (1970) σελ. 74-75, ποιος όμως είναι ο συγγραφέας και ποιος ο τίτλος του άρθρου; Στο Βεράτι πράγματι υπάρχει κάστρο αλλά στην αναλυτική και εκτενέστατη περιγραφή της κατάληψης στον τόμο Ο Βορειοηπειρωτικός αγώνας (σσ. 346-361) δεν γίνετε καμία αναφορά για κατάληψη του κάστρου. Επίσης η κατάληψη του Βερατίου απο τους Αυτονομιακούς έγινε χωρίς κάποια μάχη στην πόλη.--Αφησιανός  (συζήτηση) 12:37, 17 Ιανουαρίου 2016 (UTC)

text: *Στο κεφ. Η ελληνική κατοχή (Οκτώβριος 1914-Σεπτέμβριος 1916) διαβάζουμε για  αποπομπή του Πρωθυπουργού [Βενιζέλος] τον Δεκέμβριο του 1915. Είναι πολύ γνωστό ότι η παραίτηση του Βενιζέλου έγινε τον Σεπτέμβριο του 1915 ( Ιστορία του Ελληνικού Έθνους, Νεότερος Ελληνισμός 1913 ως 1940  σελ. 29. Εκδοτική Αθηνών, επανέκδοση εφ Παραπολιτικά,τ. 34).

text: *Στο ίδιο κεφ. διαβάζουμε ότι  Στους πρώτους μήνες του έτους 1916, ο πληθυσμός της Βόρειας Ηπείρου συμμετείχε έτσι στις Ελληνικές Κοινοβουλευτικές Εκλογές. Οι εκλογές έγιναν στις 6 Δεκεμβρίου 1915 και δεν νομίζω πως χρειαζόμαστε πηγή γι αυτό.

text: *Στο κεφ. Από την γαλλοϊταλική κατοχή στην επάνοδο του Βενιζέλου στην Αθήνα  διαβάζουμε  Τον Σεπτέμβριο του 1916, η Γαλλία και η Ιταλία αποφάσισαν να καταλάβουν με στρατό την περιοχή και να εκδιώξουν τις ελληνικές φιλοβασιλικές δυνάμεις. πηγή εδώ μάλλον είναι ο Pearson 2005, σελ. 101-102. Ο Βορειοηπειρωτικός αγώνας  σελ. 398-399  αναφέρει ότι τα ιταλικά στρατεύματα ξεκίνησαν την προέλασή τους από την 10η Αυγούστου, ενώ η κατάληψη της Κορυτσάς από τους Γάλλους έγινε στις 9 Οκτωβρίου. Το ίδιο δέχονται και άλλοι ερευνητές ( π.χ. Κατωπόδης Απόστολος (2001) Ο Μητροπολίτης Δρυϊνουπόλεως Βασίλειος Παπαχρήστου στο βορειοηπειρωτικό αγώνα σελ 115)--Αφησιανός  (συζήτηση) 13:43, 17 Ιανουαρίου 2016 (UTC)

text: *Στο κεφ. Ο Βενιζέλος επιχειρεί να πείσει τη Σύνοδο Ειρήνης διαβάζουμε ότι ο Έλληνας πρωθυπουργός, στο υπόμνημα που παρουσίασε στις μεγάλες Δυνάμεις, ο αριθμός των ορθόδοξων κατοίκων 151000 . Πηγή εδώ είναι οι Driault & Lheritier 1926, σελ. 336-338. Πηγαίνοντας όμως στο συγκεκριμένο βιβλίο, το οποίο υπάρχει  στο διαδίκτυο   διαβάζουμε στη σελ 337 ότι ο Βενιζέλος κάνει αναφορά για 151.000 Έλληνες και δεν κάνει αναφορά για ορθόδοξους. Δεν γνωρίζω γαλλικά, γι αυτό ο Glorious 93 που γνωρίζει γαλλικά θα μπορούσε να το διασταυρώσει.

text: *Στο ίδιο κεφ. διαβάζουμε ότι στην επιτροπή ελληνικών υποθέσεων Η Γαλλία στήριξε πλήρως τον Έλληνα Πρωθυπουργό, ενώ το Ηνωμένο Βασίλειο και οι Ηνωμένες Πολιτείες της Αμερικής υιοθέτησαν ουδέτερη στάση. Σύμφωνα με τον Ν.Πετσάλη- Διομήδη οι ΗΠΑ αποδέχτηκαν το 1/3 των ελληνικών διεκδικήσεων ενώ οι Γάλλοι και οι Άγγλοι τα 3/4.(ΙΕΕ τ. 34 σ.86)

text: *Στο κεφ. Ανακατάληψη της Κορυτσάς από την Αλβανία  διαβάζουμε ότι Η προσωρινή κυβέρνηση απέστειλε τότε 7000 οπλισμένους άνδρες στην περιοχή. Πηγή παρακαλώ που να αναφέρει αυτόν τον αριθμό.

text: *Στο ίδιο κεφάλαιο διαβάζουμε ότι Ένα προσωρινό πρωτόκολλο υπεγράφη, τότε, μεταξύ των δύο δυνάμεων στο χωριό Κάψτικε. Η Αθήνα αποδέχτηκε την υφιστάμενη κατάσταση και αναγνώρισε ότι ήταν στην Ειρηνευτική Σύνοδο να λάβει κάποια απόφαση για την τύχη της Βόρειας Ηπείρου. H Ελευθερία Μαντά στη μελέτη της «Η Βόρεια Ήπειρος κατά τον Α΄ Π.Π. Η Ελληνική Διοίκηση (Οκτώβριος 1914-Νοέμβριος 1916)» σελ. 149-192 περιγράφει τα γεγονότα του ελληνοαλβανικού συμφώνου και έχει στη σελ. 190 ολόκληρο το Πρωτόκολλο της Καπεστίστας. Στο πρωτόκολλο αυτό υπάρχει η εξής φράση Κατόπιν τούτου και μέχρις ότου το ζήτημα τακτοποιηθεί είτε υπό της Διασκέψεως Ειρήνης είτε δι΄ αμέσου συμφωνίας μεταξύ των δύο Κυβερνήσεων.... Συμπλήρωσα, λοιπόν, στο λήμμα την φράση  ή των δύο χωρών να λάβουν.
replies: text: :Οι ελάχιστες τροποποιήσεις που έκανα και η προσπάθειά μου για καλύτερη τεκμηρίωση του λήμματος, με βάση τις πηγές του λήμματος, όπως και άλλες πηγές, είχαν σαν αποτέλεσμα να κατηγορηθώ από τον μεταφραστή του λήμματος ότι πετάω την μπάλα στην εξέδρα.  Χωρίς να απαντήσει σε καμιά επισήμανσή μου με κατηγορεί, επίσης, ότι έκανα κακόβουλες επεξεργασίες/τρολάρισμα. Λυπάμαι πολύ.--Αφησιανός  (συζήτηση) 13:36, 28 Ιανουαρίου 2016 (UTC)
Και πάλι η μπάλα στην εξέδρα βλέπω... Καμία ουσιαστική απάντηση στα παραπάνω ερωτήματά μου, παρά μόνο απαιτήσεις και αιτήματα, καθώς και ευθεία αντίθεση στην (ελληνική ή ξένη) βιβλιογραφία που χρησιμοποιήθηκε για την συγγραφή του λήμματος επειδή αυτή δεν συμφωνεί (!) με συγκεκριμένες ελληνικές πηγές των οποίων η ποιότητα, βέβαια, δεν έχει αξιολογηθεί ακόμη... Έργο, φυσικά, το οποίο δεν επιθυμώ να αναλάβω ο ίδιος για ευνόητους λόγους, ωστόσο θα τολμήσω να πω πως η "Διεύθυνση Ιστορίας Στρατού (ΔΙΣ)" του Ελληνικού Στρατού ίσως να μην είναι και ότι πιο ουδέτερο υπάρχει στην ιστορική βιβλιογραφία για την κάλυψη περιόδου ενόπλων συγκρούσεων, όπου εμπλέκεται και η Ελλάδα...--Montjoie-Saint-Denis !!! συζήτηση 13:15, 17 Ιανουαρίου 2016 (UTC)

text: Αν πιστεύεις ότι τα βιβλία της ΔΙΣ δεν είναι και τα εγκυρότερα, γιατί τότε στη συγγραφή του λήμματος χρησιμοποιείς το Αn Index of Events in the Military History of the Greek Nation  σε τέσσερις παραπομπές ( 7. 8.  56,0 και 56,1)--Αφησιανός  (συζήτηση) 14:05, 17 Ιανουαρίου 2016 (UTC)

text: Φίλε Glorious 93, δεν ζητάω να αλλάξεις τίποτα στο λήμμα. Άλλωστε και εγώ πολύ λίγα έχω αλλάξει. Αυτό που επιθυμώ είναι να ελέγξεις ξανά τις πήγες που έχουν χρησιμοποιηθεί και να επιβεβαιώσεις ή να ανατρέψεις τα σημεία που έχω περιγράψει παραπάνω. Δεν νομίζω ότι είναι τόσο δύσκολο να γράψεις ότι ο τάδε συγγραφέας στο τάδε βιβλίο και στην τάδε σελίδα αναφέρει ότι π.χ οι ελληνόφωνοι στην Β. Ήπειρο ήταν 30.000 με 47.000 ή ότι οι ελληνικές βουλευτικές εκλογές έγιναν τους πρώτους μήνες του 1916--Αφησιανός  (συζήτηση) 10:56, 18 Ιανουαρίου 2016 (UTC)
thread_title:  Απορία αναφορικά με τις προσθήκες "ταμπελών" στο λήμμα... 

message: ...θέλει ξαναγράψιμο, δεν ειναι σωστή σαν πρώτη πρόταση ενος λήμματος, καθως πρέπει να ορίζει το λήμμα. Τζερόνυμο-opinion is free but facts are sacred (συζήτηση) 12:34, 30 Νοεμβρίου 2017 (UTC)
thread_title:  Η πρώτη πρόταση του λήμματος... 

message: Γιατι η λέξη "λημμα" πανω αριστερα, διπλα απο το "συζήτηση" είναι με κόκκινο; γιατι μου βγάζει οτι εχει διαγραφει το λημμα που πριν λιγο διάβαζα;;;Τζερόνυμο-opinion is free but facts are sacred (συζήτηση) 12:36, 30 Νοεμβρίου 2017 (UTC)
Τζερόνυμο γιατί η συζήτηση σε φέρνει εδώ αντί για εδώ... —ΖῷονΠολιτικόν (παρακαλῶ...) 12:39, 30 Νοεμβρίου 2017 (UTC)
Με μπέρδεψες, ίδια δεν είναι; Τζερόνυμο-opinion is free but facts are sacred (συζήτηση) 12:47, 30 Νοεμβρίου 2017 (UTC)
Όχι.. Κάποια στιγμή το λήμμα υπέστη μετονομασία, επειδή είχε στον τίτλο του δύο λατινικούς χαρακτήρες, Τζερόνυμο. —ΖῷονΠολιτικόν (παρακαλῶ...) 12:54, 30 Νοεμβρίου 2017 (UTC)
thread_title:  Διαγραφή λημματος;;;;